Buy 06 Jan 2022 - Landbouweekblad
Landbouweekblad 06 Jan 2022
ONLANGSE bottelnekke en prysstygings onderstreep die risiko's wat met uitgestrekte globale voorsieningskettings gepaard gaan wat kwansuis rondom die beginsel van ekonomiese doeltreffendheid gebou is. 'n Verslag deur pres. Joe Biden van Amerika se administrasie erken dat dié benadering, wat doeltreffendheid en lae koste ten koste van sekuriteit, volhoubaarheid en veerkragtigheid geprioritiseer het, tot risiko's in die hele ketting gelei het. Voorsieningskettings kan op twee belangrike maniere 'n ekonomie in gevaar stel, buiten sekuriteitsoorwegings. Hoe komplekser só 'n ketting, hoe groter die ekonomiese risiko's. 'n Breuk in enige skakel kan die hele ketting raak en pryse die hoogte laat inskiet indien dit lei tot skielike tekorte van 'n nodige inset. Die ergste scenario is waar 'n tekort in een deel van die ketting domino-effekte veroorsaak, wat ander maatskappye laat misluk en die hele…
HET JY GEHOOR? 'Daar (is) geen regverdiging om 'n bykomende laag koste van R74 miljoen tot die voedselketting te voeg nie.' AGBIZ GRAIN, oor die inspeksietariewe vir graan en oliesade wat die gevolmagtigde maatskappy Leaf Services wou hef. Bl. 15 'Ons het al in die hart van die droogte besluit om die veld vir 'n jaar te laat rus as dit genoeg reën, wat nou blyk te wees.' MNR. JOSEPH STEYN, boer van Rietfontein by Prins Albert, oor hoe hy ná die reën behoorlike veldherstel gaan verseker. Bl. 16 'Al die agente wat ons oppas, het deur sy hande gegaan en hy was die een wat seker gemaak het die agente se vaardighede word opgebou en weet wat die wette en reëls vereis waaraan hulle moet voldoen.' MNR. FRANCOIS KNOWLES, registrateur by die landbouprodukteagenteraad, oor die…
742 In November 2021 is 742 trekkers verkoop, wat 22% meer is as die 606 wat in November 2020 verkoop is. Vir die eerste 11 maande van 2021 (die jongste beskikbare data teen druktyd) was trekkerverkope 25% meer as die vorige jaar. Daar is agt stropers in November verkoop, teenoor vier die vorige jaar. Tot einde November 2021 is 250 stropers verkoop, teenoor 182 in 2020. Na verwagting sou trekkerverkope 25% hoër wees in 2021 as 2020. — SA Landboumasjinerie-assosiasie 5,5% Die inflasiekoers vir voedsel en nie-alkoholiese drankies was in November (die jongste beskikbare data teen druktyd) 5,5%, wat op 'n jaargrondslag gelykstaande was aan die verbruikserprysindeks vir daardie maand. Voedselprysinflasie was 6%. Olies en vette se koers was 21%, vleis 8,5%, en melk, eiers en kaas 5,4%. Alkoholiese drankies se…
ARTIKELS & RUBRIEKE Topbeesboere benut tegnologie slim vir skaapboerdery Topsonneblomboer: Biologie, wisselbou gee deurslag Eksklusiewe onderhoud met leierboer: Belangrikste grondlesse uit katastrofiese Mugabe-jare Só kan skeiding tussen swart en wit boere vernou word Nog vooruitskouings vir 2022: Dink wyer oor krag; Groente: Geleenthede in die onsekerheid; Subtropiese gewasse en sitrus: Logistiek dié probleem; Tegnologie: Groener toekoms wink SPESIAAL Vee GESIN Vuurwarm roomysresepte!…
Ongeduld. Dít is wat ek Suid-Afrika in 2022 toewens. Mag ons baie, baie ongeduldiger raak oor al die onverskoonbare geploeter, doelbewuste dwarsboming en ander loutere nonsens wat die land terughou, en begin werk maak van ons reuseprobleme. Die oplossing is voor die hand liggend. Net ekonomiese groei gaan ons red. Daar is eenvoudig te veel mense, verstedeliking en kompleksiteit in ons ekonomie vir enigiets anders. Vir die ekonomie om te groei, het ons wet en orde nodig. Reëls waarvolgens daar gewerk word. Sonder reëls kan die ekonomie nie groei nie. Skuins voor Kersfees ry ek Caledon toe met die N2. Weens covid-19 is dit die eerste keer in 'n hele paar maande dat ek die pad ry. Net anderkant Grabouw is ek skielik verbluf deur wat ek sien. Reg langs die N2,…
WATERSITUASIE KORT DRINGEND AANDAG
Water is nie net noodsaaklik vir lewe nie, maar ook regstreeks verantwoordelik vir ekonomiese en maatskaplike ontwikkeling. Suid-Afrika lê ongelukkig in 'n droogtegordel met gemiddelde jaarlikse reënval van net 460 mm, wat die land die 30ste droogste land ter wêreld maak. Van die oostelike dele van die land neem reënval weswaarts af tot op die vlak waar 21% van die land minder as 200 mm per jaar kry. Hoë temperature veroorsaak ook dat die potensiale verdampingsverliese die reënval ruim oorskry (1 100 mm tot 3 000 mm per jaar). Al wat kan help, is goeie bestuur. Suid-Afrika se watersituasie is benard. Dit is waarom kundiges die regering al dekades lank waarsku dat die land teen 2025 te min water gaan hê om in al die behoeftes te voorsien. Hoewel afloopwater wisselvallig is, is…